Sachertorte

mini|Sachertorte frå Hotel Sacher.
mini|Franz Sacher (1816–1907) laga Sachertorte for fyrste gong i 1832.
Sachertorte (tysk for «Sacher-kake») er ein type sjokoladekake funnen opp av Franz Sacher (1816–1907) i 1832 for fyrsten og statsmannen Klemens von Metternich i Wien i Austerrike. Kaka er ein av dei mest kjende matrettane frå Wien.

 Innhald 
Kaka består av to lag sjokoladebotn, som ikkje er særs søt, med eit tynt lag aprikosmarmelade mellom og mørk sjokoladeglasur oppå og på sidene. Ho blir tradisjonelt servert med piska krem utan sukker.

 Historie 
Sachertorte blei fyrst laga av Franz Sacher i 1832 då han som 16-årig konditorlærling fekk i oppgåve å kreera ein spesiell dessert til Klemens Wenzel von Metternich. Varemerket for den originale Sachertorte blei registrert av Hotel Sacher, som blei bygga i 1876 av sonen til Franz Sacher. Fram til 1965 var Sacher Hotel involvert i ein lang juridisk kamp, då også konditoriet Demel hadde produsert ei kake kalla den originale Sachertorte. Kvar Demel hadde fått oppskrifta frå er ikkje heilt sikkert kjent. I dag serverer Demel stadig kaka, men under namnet Demels Sachertorte, og med den forskjellen at aprikosmarmeladen ligg rett under glasuren i staden for mellom sjokoladekakelaga.

Kjelder

Denne artikkelen bygger på «Sachertorte» frå ,  den 19. januar 2025.  

 Bakgrunnsstoff 

 The Original Sacher-Torte Website (arkivert nettside)

Kategori:Historia til Wien
Kategori:Dessertar
Kategori:Kake
Kategori:Austerriksk kultur